Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 1997. évi LXXX. törvény 34. § (4) bekezdés b) pontja értelmében az érdekelt jogosult arra, hogy az öregségi teljes nyugdíj
Paragraph Index: 345

1997. évi LXXX. törvény 34. § (4) bekezdés b) pontja értelmében az érdekelt jogosult arra, hogy az öregségi teljes nyugdíj jogosultsághoz hiányzó idejét a nyugdíjbiztosítóval kötött megállapodás és járulékfizetés alapján megszerezze. A panaszos résznyugdíjra jogosult. Ezt a Szabolcs-Szatmár-Bereg Megyei Nyugdíjbiztosító Igazgatóság megállapította. A folyósítás kezdete: 1998. december 31. Amennyiben a határozat eredményeként a két ellátás, a nyugdíj és a szociális ellátás összegében különbözet mutatkozik, azt ki kell egyenlíteni. Ha a különbözet a panaszos javára dől el, azt utólag a Nyugdíjfolyósító Igazgatóság folyósítja, ha azonban a nyugdíj kisebb összegű a szociális járadéknál, azt jogalap nélkül felvett ellátás címén a bejelentést tevőnek vissza kell fizetnie. Az öregségi résznyugdíjat akkor is a nyugdíj alapját képező havi átlagkeresetnek a szolgálati időtől függő százalékában kell megállapítani, ha a résznyugdíj az öregségi nyugdíj legkisebb összegét nem éri el. A 6148 Ft összegű nyugdíj kevesebb lett, mint a panaszos szociális járadéka volt, amelyet az öregségi nyugdíjkorhatár elérésekor kötelező — a feltételek fennállása esetén — felváltani nyugdíjra. Így a jogalap nélkül felvett ellátását a ténylegesen csökkentett ellátásából vissza kell fizetnie.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes